Fagernes stasjon

Fagernes stasjon (i Nord-Aurdal kommune i Innlandet fylke) var i sin tid endestasjon på den nå nedlagte Valdresbanen. Stasjonen åpnet i 1906 da banen ble forlenget hit, og ved årsskiftet 1988–89 ble persontrafikken på strekningen nedlagt.Banedata 2004, s. 154. Skinnegangen mellom Fagernes og Leira ble revet opp i 1991.Banedata 2004, s. 152.

Stasjonsbygningen på Fagernes er solgt og brukes til annen virksomhet. Tidligere stod det også lokstall, motorvognstall og svingskive på stedet.Banedata 2004, s. 155. Lokstallen er avbildet i 2002 hos Jernbane.net. Ved siden av stasjonsbygningen står et skiftelokomotiv av typen Skd214.Jf. Jernbane.net.

 Referanser 

 Litteratur 





 Eksterne lenker 


 Jernbane.net om Fagernes stasjon
 Fylkesarkivet i Oppland om Fagernes stasjon 

Kategori:Jernbanestasjoner på Valdresbanen
Kategori:Nedlagte jernbanestasjoner i Norge
Kategori:Byggverk i Nord-Aurdal
Kategori:Jernbanestasjoner åpnet i 1906
Kategori:Samferdsel i Nord-Aurdal
Kategori:Jernbanestasjoner nedlagt i 1989